अब पंचायत स्तर पर महिला ब्रांड एंबेसडर
राज्यसरकार ने गिरते लिंगानुपात को रोकने के लिए एक और बड़ा फैसला लिया है। राज्य स्तर के बाद अब प्रदेश के हर जिले की पंचायत स्तर पर भी बेटी बचाओ अभियान के लिए एक-एक महिला ब्रांड एंबेसेडर बनाई जाएंगी। इनके चयन के लिए चिकित्सा स्वास्थ्य एवं परिवार कल्याण निदेशक ने आदेश जारी कर दिए हैं। प्रदेश में गिरते लिंगानुपात को रोकने के लिए राज्य सरकार विशेष प्रयास कर रही है। इसके तहत राज्य सरकार बेटी बचाओ अभियान पर खासा ध्यान दे रही है। इसके चलते सरकार ने सवाई माधोपुर की विधायक दीया कुमारी को बेटी बचाओ अभियान का प्रदेश का ब्रांड एंबेसेडर बनाया है। वे इस दिशा में गिरते लिंगानुपात को रोकने के लिए कई कार्यक्रम कर लोगों में जागरूकता ला रही हैं। अब इस सिस्टम को निचले स्तर तक ले जाकर ग्रामीण क्षेत्रों में बेटी बचाओ अभियान की सफलता के लिए नया कदम उठाया है। प्रदेश की ब्रांड एंबेसेडर की तरह अब हर जिले में प्रत्येक पंचायत स्तर पर एक-एक महिला ब्रांड एंबेसेडर बनाने का राज्य सरकार ने निर्णय किया है, जिससे घटता लिंगानुपात रोका जा सके।
बेटी के जन्म पर अभिभावकों को मुख्यमंत्री का बधाई संदेश
बेटीबचाओ अभियान के तहत अब तक लगभग 5 हजार कन्याओं के जन्म पर उनके अभिभावकों को मुख्यमंत्री का बधाई संदेश दिया जा चुका है। वहीं चिकित्सा विभाग ने दीपावली पर मिठाई के पैकेट पर बेटी बचाओ, बेटी पढ़ाओ के स्टीकर चिपकाकर जागरूकता लाने का प्रयास किया था। इसका अच्छा लाभ मिला है। उसके बाद से राज्य के हर जिले में बेटी बचाओ की मुहिम को तेज किया गया है। इसके अलावा सरकार की मुखबीर योजना, बेटी के जन्म पर मुंह मीठा कराने, बेटी के जन्म पर सीएम के हस्ताक्षर युक्त बधाई पत्र वितरण कार्य चल रहा है। इससे लोगों में काफी जाग्रति आई है।
बेटियों की पढ़ाई पर दिया जाएगा जोर
अभियानकी सफलता के लिए रोल मॉडल का चयन कर उनकी ओर से ग्राम पंचायत स्तर पर ग्रामीणों को जागरूक किया जाएगा तथा बेटियों-महिलाओं को दी जा रही सरकारी योजनाओं और बेटी पढ़ाओ पर जोर दिया जाएगा। बालिका शिक्षा के बारे में जानकारी दी जाएगी। आज के युग में लड़कियों की ओर से लड़कों से कंधे से कंधा मिलाकर और लड़कों से आगे निकलकर आगे बढ़ने के उदाहरण भी पेश किए जाएंगे तथा बेटियां अभिशाप ना होकर एक वरदान हैं,इसके बारे में जागृति लाई जाएगी।
रोल मॉडल का ही चयन होगा
प्रत्येकपंचायत पर उसी महिला युवती का बेटी बचाओ अभियान की ब्रांड एंबेसेडर के लिए चयन किया जाएगा, जिसकी किसी अच्छे क्षेत्र में पहचान हो अर्थात वह वहां की रोल मॉडल हो। वह शिक्षा, कला आदि क्षेत्र की हो सकती है। ये रोल मॉडल आमजन के लिए मिसाल होंगी। इनकी ही ओर से ग्रामीण क्षेत्रों में लोगों को बेटी बचाओ बेटी पढ़ाओ को लेकर जागरूक किया जाएगा।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva